ยิมมวยไทยย่านทองหล่อ สู้โควิด-19 ปิดฆ่าเชื้อ 14 วันตามนโยบายรัฐบาล
MUAYTHAI INGRAMGYM ยิมสอนมวยไทยและออกกำลังกายในพื้นที่ทองหล่อ ปิด 14 วัน ฆ่าเชื้อป้องกันโควิด-19ตามนโยบายรัฐบาลกรณีรัฐบาล แถลงมาตรการป้องกันไวรัสโควิด-19 ไม่ให้ลุกลามแพร่วงกว้างด้วยการปิดแหล่งที่สุ่มเสี่ยงต่อการติดเชื้อ เช่น สถานบันเทิง ฟิตเนส สปา รวม 14 วันเกี่ยวกับเรื่องนี้ เมื่อช่วงเช้าวันที่ 18 มี.ค.63 ผู้สื่อข่าวตระเวนตรวจสอบสถานออกกำลังกายในพื้นที่ทองหล่อ เนื่องจากในพื้นที่นี้มีผู้ติดเชื้อถึง 11 ราย จากการไปท่องราตรีกินดื่มในสถานบริการ โดยพบว่า MUAYTHAI INGRAMGYM เป็นยิมสอนมวยและออกกำลังกาย เลขที่ 5/2 ซอยสุขุมวิท 63 แขวงคลองตันเหนือ เขตวัฒนา กทม. โดยลานจอดรถด้านหน้าโล่ง ไม่มีผู้มาใช้บริการ เมื่อเดินเข้าไปพบว่าปิดให้บริการ และที่ประตูนำป้ายติดไว้ที่ทางเข้า ปิดระหว่างวันที่ 18-31 มี.ค. เพื่อป้องกัน โควิด ตามนโยบายรัฐบาลนายฮิเดกิ ซูซุกิ อายุ 49 ปี สัญชาติญี่ปุ่น กรรมการผู้จัดการ บ.อินแกรม สปอร์ต (ประเทศไทย) จำกัด กล่าวว่า อยู่เมืองไทยกว่า 20 ปี เคยเปิดค่ายมวยอินแกรมและเปลี่ยนเป็นยิมประมาณ 18 ปี ซึ่งผู้ที่มาเรียนมวยไทยและออกกำลังกาย ส่วนใหญ่เป็นชาวต่างชาติ โดย 80 เปอร์เซ็นต์ เป็นชาวญี่ปุ่น หลังจากมีเรื่องการระบาดไวรัสโควิด ก็มีการขอยกเลิกคลาสไปหลายราย กระทั่งทางรัฐบาลประกาศขอความร่วมมือปิดสถานที่ที่มีคนรวมกลุ่มกันจำนวนมากหรือใกล้ชิดกัน ตนจึงปิดเป็นเวลา 14 วัน ซึ่งจะเปิดวันที่ 1 เม.ย. หรือตามคำสั่งรัฐบาล หลังผู้ใช้บริการทราบข่าวก็ติดต่อมาขอเลื่อนไปก่อน ช่วงที่ปิดก็จะทำความสะอาดใช้ยาฆ่าเชื้อ ทั้งเวที อุปกรณ์ และพื้นที่ทั้งหมดไประหว่างที่รอเปิดอีกครั้ง.
MUAYTHAI INGRAMGYM ยิมสอนมวยไทยและออกกำลังกายในพื้นที่ทองหล่อ ปิด 14 วัน ฆ่าเชื้อป้องกันโควิด-19 ตามนโยบายรัฐบาล
โควิด-19,ไวรัสโคโรนา,ไวรัสโคโรน่า,ยิมมวยไทย,ทองหล่อ,ป้องกันโควิด-19,ข่าวทั่วไป